text: Forhandling med Vejlegården
  26 juli 2012 kl. 16.57
  Forbundsformand Poul Erik Skov Christensen, 3F, har nu aftalt et forhandlingsmøde med restauratør Amin Skov, Vejlegården i Vejle.
  Restaurationen har været konfliktramt siden begyndelsen af marts, fordi Amin Skov har indgået overenskomst med Kristelig Fagforening.
  Amin Skov skal mødes med repræsentanterne fra 3F på lørdag på et neutralt sted.
  Begge parter står på forhånd stejlt over for hinanden.
  Amin Skov vil ikke droppe overenskomsten med Kristelig Fagforening.
  Og 3F ønsker en overenskomst.
  